- Թռչկանի պայքարից, Գետահովիտի, Խոսրովի արգելոցի պայքարից փորձ ունեինք: Մենք նախօրոք ոստիկաններին հայտարարում էինք, որ գործելու ենք բացառապես իրավունքի գերակայության սկզբունքով, չենք հրահրելու որևէ բախում: Իսկ ովքեր կփորձեին նման քայլի դիմել, կվիրավորեին աշխատակիցներին, ուրեմն նրանք մեր ակցիայի մասնակիցներից չեն: Մաշտոցի պուրակի փորձն էր հիմնականում ներդրված սադրիչներից զերծ մնալու նպատակով: Բնականաբար, սադրիչներ մինչ օրս էլ կան, գնում գալիս են, նույնիսկ շատերին արդեն դեմքերով գիտենք: